Source: https://szegeditorvenyszek.birosag.hu/sajtoszoba?page=5
Timestamp: 2019-01-24 05:03:21
Document Index: 1663323

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Sajtóközlemény | Szegedi Törvényszék
Tájékoztatás előzetes sajtóregisztrációról - terrorcselekmény bűntette és más bűncselekmény
A Szegedi Törvényszék 2018. március hó 14. (szerda) napján 9.00 órakor a 117. számú tárgyalóteremben folytatja az A. H. vádlottal szemben terrorcselekmény bűntette és más bűncselekmény miatt folyamatban lévő büntetőügy tárgyalását.
Tájékoztatás előzetes letartóztatás elrendeléséről - költségvetési csalás bűntette és más bűncselekmények
A Szegedi Járásbíróság ismételten elrendelte a bűnszervezetben, üzletszerűen elkövetett, különösen jelentős vagyoni hátrányt okozó költségvetési csalás bűntette és más bűncselekmények miatt indult nyomozás során dr. C. Cs. A. gyanúsított előzetes letartóztatását. A gyanúsított előzetes letartóztatása 2018. április hó 05. napjáig tart.
Tájékoztatás nem jogerős ítéletről - kábítószer birtoklása bűntette
A Szegedi Törvényszék nem jogerősen bűnösnek mondta ki C. A. vádlottat különösen jelentős mennyiségű kábítószerre elkövetett kábítószer birtoklása bűntettében, ezért őt 7 év börtön fokozatban végrehajtandó szabadságvesztésre és 7 év Magyarország területéről történő kiutasításra ítélte.
Tájékoztatás másodfokú ítéletről - rongálás vétsége
A Szegedi Törvényszék másodfokú tanácsa megváltoztatta a Szegedi Járásbíróság Sz. B. Z. vádlottal és társával szemben rongálás vétsége miatti büntetőügyben meghozott elsőfokú ítéletét akként, hogy a vádlottak vonatkozásában alkalmazott intézkedést megrovásra enyhítette.
Tájékoztatás jogerős ítéletről - hivatali vesztegetés elfogadása bűntette
A Szegedi Törvényszék Katonai Tanácsa bűnösnek mondta ki Cs. J. Cs. volt címzetes rendőr zászlós vádlottat hivatali vesztegetés elfogadása bűntettében, ezért 1 év börtönben végrehajtandó szabadságvesztésre és 2 év közügyektől eltiltásra ítélte. A vádlott a büntetés fele részének letöltése után feltételes szabadságra bocsátható.
Tájékoztatás nem jogerős ítéletről - sikkasztás bűntette és más bűncselekmények
A Szegedi Járásbíróság nem jogerősen bűnösnek mondta ki dr. K. L. vádlottat 10 rendbeli sikkasztás bűntettében és 7 rendbeli csalás bűntettében, ezért 6 év börtönben végrehajtandó szabadságvesztésre, 8 év közügyektől eltiltásra, 500.000 forint pénzbüntetésre és 8 év ügyvédi foglalkozástól eltiltásra ítélte.
Tájékoztatás előzetes letartóztatás nem jogerős elrendeléséről - költségvetési csalás bűntette
A Szegedi Járásbíróság nem jogerősen elrendelte azon tizenegy gyanúsított előzetes letartóztatását, akiket bűnszervezetben, üzletszerűen elkövetett, különösen jelentős vagyoni hátrányt okozó költségvetési csalás bűntette és más bűncselekmények megalapozott gyanúja miatt vett őrizetbe a vám- és pénzügyőrség.
Tájékoztatás előzetes letartóztatás nem jogerős elrendeléséről - lőfegyverrel, lőszerrel visszaélés bűntette
A Szegedi Járásbíróság nem jogerősen elrendelte annak a szerb állampolgárságú férfinak az előzetes letartóztatását, akit lőfegyverrel, lőszerrel visszaélés bűntettének megalapozott gyanúja miatt szombaton vett őrizetbe a rendőrség. A bíróság döntése alapján a gyanúsított előzetes letartóztatása 2018. március hó 06. napjáig tart.
Tájékoztatás nem jogerős ítéletről - testi sértés bűntettének kísérlete
A Szegedi Törvényszék nem jogerősen bűnösnek mondta ki P. M. vádlottat életveszélyt okozó testi sértés bűntettének kísérletében, ezért 3 év 6 hónap börtönben végrehajtandó szabadságvesztésre és 4 év közügyektől eltiltásra ítélte. A vádlott legkorábban a büntetés kétharmad részének kitöltését követő napon bocsátható feltételes szabadságra.
Tájékoztatás tárgyaláson történt őrizetbe vételről
A mai napon egy a Szegedi Törvényszéken folyamatban lévő büntetőügyben megtartott tárgyaláson a Pest Vidéki Nyomozó Ügyészség őrizetbe vette az egyik vádlott ügyvédi képviseletét ellátó személyt.